**Grozījumi Azartspēļu un izložu likumā**

Izdarīt Azartspēļu un izložu likumā (Latvijas Republikas Saeimas un Ministru Kabineta Ziņotājs, 2006, 1., 14.nr.; Latvijas Vēstnesis, 2011, 65.nr., 2013, 188.nr., 2015, 248.nr., 2016, 241.nr., 2017, 222., 242.nr.) šādus grozījumus:

1. Papildināt likumu ar 3.1 pantušādā redakcijā:

“**3.1 pants. Liegums personai piedalīties Latvijas Republikā nelicencētās interaktīvās azartspēlēs vai interaktīvās izlozēs**

Personai nav atļauts piedalīties interaktīvās azartspēlēs vai interaktīvās izlozēs, kas Latvijas Republikā tiek organizētas bez Izložu un azartspēļu uzraudzības inspekcijas izsniegtās attiecīgās licences.”

1. Papildināt likumu ar 41.pantušādā redakcijā:

“**41.pants. Fiziskās personas interešu un tiesību aizsardzība**

(1) Fiziskai personai ir tiesības rakstveidā pieprasīt noteikt tai liegumu spēlēt azartspēles, tai skaitā interaktīvās azartspēles, un interaktīvās izlozes (turpmāk – liegums) Latvijas Republikā un iekļaut to pašatteikušos personu reģistrā.

(2) Liegums attiecas uz piedalīšanos šā likuma 5.pantā minētajās azartspēlēs, 44.panta pirmajā daļā minētajās interaktīvajās azartspēlēs un 74.pantā minētajās interaktīvajās izlozēs.

(3) Minimālais lieguma noteikšanas termiņš ir 12 mēneši no brīža, kad fiziskā persona ir iekļauta pašatteikušos personu reģistrā.

(4) Pašatteikušos personu reģistra mērķis ir aizsargāt sabiedrības intereses un fizisko personu tiesības atturēties no pārmērīgas tieksmes uz azartspēļu spēlēšanu vai piedalīšanos interaktīvajās izlozēs.

(5) Pašatteikušos personu reģistra pārzinis ir Izložu un azartspēļu uzraudzības inspekcija.

(6) Azartspēļu, tai skaitā interaktīvo azartspēļu, vai interaktīvo izložu organizētājam šā likuma 36.panta septītajā daļā, 53.panta pirmās daļas 6.punktā un 80.panta desmitajā daļā minēto pienākumu veikšanai tiek nodrošināta autorizēta attālināta piekļuve pašatteikušos personu reģistra datiem.

(7) Fiziskai personai, ierodoties šā likuma 20.pantā minētajā azartspēļu organizēšanas vietā, ir pienākums uzrādīt personu apliecinošu dokumentu, lai azartspēļu organizētājs spētu nodrošināt fiziskās personas šā panta pirmajā daļā izteiktā pieprasījuma izpildi.

(8) Ministru kabinets nosaka:

1. pašatteikušos personu reģistrā iekļaujamo informāciju;
2. lieguma pieprasījuma saturu, tā iesniegšanas un reģistrēšanas kārtību;
3. kārtību, kādā fiziskā persona tiek izslēgta no pašatteikušos personu reģistra;
4. pašatteikušos personu reģistrā iekļautās informācijas glabāšanas termiņu, ar mērķi veikt nozares un sociālo procesu monitoringu un uzraudzību;

5) kārtību, kādā azartspēļu, tai skaitā interaktīvo azartspēļu, vai interaktīvo izložu organizētājs pieprasa un saņem informāciju par pašatteikušos personu reģistra datiem, lai nodrošinātu šā likuma 36.panta septītajā daļā, 53.panta pirmās daļas sestajā punktā un 80.panta desmitajā daļā minēto pienākumu izpildi.

(9) Azartspēļu, tai skaitā interaktīvo azartspēļu, vai interaktīvo izložu organizētājam ir pienākums nodrošināt, lai to organizēšanas vietās būtu publiski pieejama informācija par iespēju reģistrēties pašatteikušos personu reģistrā un par pārmērīgas tieksmes uz azartspēļu, tai skaitā interaktīvo azartspēļu, spēlēšanu vai piedalīšanos interaktīvajās izlozēs kaitīgo ietekmi. Ministru kabinets nosaka prasības publiski pieejamai informācijai par iespēju reģistrēties pašatteikušos personu reģistrā un par pārmērīgas tieksmes uz azartspēļu, tai skaitā interaktīvo azartspēļu, spēlēšanu vai piedalīšanos interaktīvajās izlozēs kaitīgo ietekmi.”

3. Papildināt 36.pantu ar piekto, sesto un septīto daļu šādā redakcijā:

“(5) Azartspēļu organizētājam ir pienākums pieņemt fiziskās personas 41.panta pirmajā daļā personīgi izteikto pieprasījumu, pārliecinoties par fiziskās personas identitāti.

(6) Azartspēļu organizētājs pēc fiziskās personas 41.panta pirmajā daļā izteiktā pieprasījuma saņemšanas nodod to Izložu un azartspēļu uzraudzības inspekcijai, kas informāciju par šo fizisko personu iekļauj pašatteikušos personu reģistrā. Ministru kabinets nosaka kārtību, kādā azartspēļu organizētājs fiziskās personas 41.panta pirmajā daļā izteikto pieprasījumu nodod Izložu un azartspēļu uzraudzības inspekcijai.

(7) Azartspēļu organizētāja pienākums ir nodrošināt, ka azartspēļu organizēšanas vietā neatrodas fiziska persona, kura ir iekļauta pašatteikušos personu reģistrā.”

1. Papildināt likuma 53.panta pirmo daļu ar 5. un 6. punktu šādā redakcijā:

“5) fiziskās personas 41.panta pirmajā daļā izteiktā pieprasījuma pieņemšanu, pārliecinoties par fiziskās personas identitāti, un nodot to Izložu un azartspēļu uzraudzības inspekcijai, kas informāciju par šo fizisko personu iekļauj pašatteikušos personu reģistrā;

 6) ka interaktīvo azartspēļu interneta mājaslapā fiziskām personām, kuras ir iekļautas pašatteikušos personu reģistrā, ir liegts piedalīties interaktīvajās azartspēlēs.”

1. Papildināt likuma 80.pantu ar devīto un desmito daļu šādā redakcijā:

“(9) Interaktīvo izložu organizētājam ir pienākums pieņemt fiziskās personas 41.panta pirmajā daļā izteikto pieprasījumu, pārliecinoties par fiziskās personas identitāti, un nodod to Izložu un azartspēļu uzraudzības inspekcijai, kas informāciju par šo fizisko personu iekļauj pašatteikušos personu reģistrā.

(10) Interaktīvo izložu organizētāja pienākums ir nodrošināt, ka interaktīvo izložu interneta mājaslapā fiziskām personām, kuras ir iekļautas pašatteikušos personu reģistrā, ir liegts piedalīties interaktīvajās izlozēs.”

1. Papildināt likuma 82.panta otro daļu ar 8., 9., 10 un 11.punktu šādā redakcijā:

“8) uzturēt šā likuma 41.pantā minēto pašatteikušos personu reģistru;

9) nodrošināt azartspēļu, tai skaitā interaktīvo azartspēļu, un interaktīvo izložu organizētājam informācijas saņemšanu no pašatteikušos personu reģistra;

10) pieņemt fiziskās personas 41.panta pirmajā daļā minēto personīgi izteikto pieprasījumu, pārliecinoties par fiziskās personas identitāti, un šo fizisko personu iekļaut pašatteikušos personu reģistrā;

11) veikt šā likuma 4.1pantā minētajā pašatteikušos personu reģistrā iekļauto fizisko personu lieguma izpildes kontroles un uzraudzības pasākumus.”

1. Papildināt likuma pārejas noteikumus ar 27., 28., 29., 30., un 31.punktu šādā redakcijā:

“27. Interaktīvo azartspēļu organizētājam vai interaktīvo izložu organizētājam 541.panta pirmajā daļā un 791.panta pirmajā daļā noteiktie nosacījumi par spēlētāju novēršanu no interaktīvajām azartspēlēm un interaktīvajām izlozēm piemērojami līdz brīdim, kamēr ir spēkā attiecīgie pieprasītie liegumi piedalīties interaktīvajās azartspēlēs vai interaktīvajās izlozēs.

28. Ministru kabinets līdz 2019.gada 1.jūnijam izdod šā likuma 41.panta astotajā un devītajā daļā un 36.panta sestajā daļā minētos noteikumus, kas stājas spēkā 2020.gada 1.janvārī.

29. Līdz 2019.gada 31.decembrim Izložu un azartspēļu uzraudzības inspekcijai ir tiesības pieņemt fiziskās personas iesniegumu ar lūgumu iekļaut to 4.1pantā minētajā pašatteikušos personu reģistrā. Fiziskās personas iesniegumā norāda fiziskās personas vārdu, uzvārdu, dzimšanas datus un lieguma termiņu.

30. Lai īstenotu pārejas noteikumu 29.punktā minētajā iesniegumā izteikto lūgumu par liegumu fiziskai personai spēlēt azartspēles, tai skaitā interaktīvās azartspēles, un interaktīvās izlozes no 2020.gada 1.janvāra, Izložu un azartspēļu uzraudzības inspekcija veic visas nepieciešamās darbības informācijas par šo fizisko personu iekļaušanai 4.1pantā minētajā pašatteikušos personu reģistrā līdz 2020.gada 1.janvārim.

31. Šā likuma 41.pants, 36.panta piektā, sestā un septītā daļa, 53.panta pirmās daļas 5. un 6.punkts, 80.panta devītā un desmitā daļa, 82.panta otrās daļas 8., 9., 10. un 11.punkts piemērojams no 2020.gada 1.janvāra.”

Likums stājas spēkā nākamajā dienā pēc tā izsludināšanas.

Finanšu ministrs J.Reirs